係尖沙嘴睇完戲，行過呢度見幾吸引，於是即刻試下。主打係一人一鍋，有八款鍋俾你揀。一人一鍋份量均配米飯或粉絲，另外加飲品。飲品叫咗蜂蜜綠茶加珍珠，唔太甜，清香解渴，珍珠好彈牙。一人一鍋叫咗香蒜牛肉鍋，蒜頭味濃。材料好豐富有大白菜，牛肉片，蟹籽丸，甜不辣，牛丸，凍豆腐，粟米，金菇，炸枝竹，鳴門卷，豆腐，蕃茄。配料都好新鮮，配埋個湯底啱哂我，好入味。賣單每人都只係百零蚊，好抵食。員工態度好好，會再光臨。